jkorsvik/nowiki_second_scrape_merged huggingface dataset:
Nils J. Hunstad

Nils Jacob Hunstad (født 18. januar 1895 i Harstad, død 24. november 1978 på Lillehammer) var en norsk offiser, motstandsmann, forretningsmann og politiker (Høyre). Han var ordfører i Harstad i tre perioder fra 1932 til krigen. Han var bataljonssjef under Kampene ved Narvik i 1940. Han var fengslet i Tyskland fra 1943-45 og ble forfremmet til generalmajor i 1953. 
Hunstad fullførte Krigsskolens øverste avdeling i 1917, ble kaptein fra 1924, major og bataljonssjef ved kampene på Narvik-fronten 1940. Hunstad var forretningsfører for Harstad Tidende fra 1924. Under Kampene ved Narvik i 1940 var han major og sjef for I bataljon av Troms infanteriregiment nr. 16 (I/IR 16). I 1941 ble han arrestert for motstandsarbeid han ble sluppet fri i februar 1943 for så å bli sendt til Tyskland som krigsfange i august 1943.
Han ble tre ganger valgt til ordfører i hjembyen i perioden fra 1932 fram til 1940.
Etter krigen gjorde han militær karriere og innehadde flere høyere stillinger og ble utnevnt til generalmajor i 1953. Han er av mange holdt som en av hjembyens store sønner, og er gravlagt der.


== Utmerkelser ==
For innsatsen under krigen ble han tildelt St. Olavsmedaljen med ekegren, , Deltagermedaljen, de franske utmerkelsene offiser av Æreslegionen og krigskorset (Croix de guerre 1939–1945). I 1958 ble han tildelt Det frivillige Skyttervesens hederstegn, og han var innehaver av Idrettsmerket.


== Referanser ==


== Kilder ==
Reppen, Gunnar: Trykkerier og aviser i Harstad. Harstad 2007.
Conny Månsson

Conny Månsson (født 4. januar 1980) er en svensk fotballspiller som fra 25. januar 2019 er klubbløs.Han har også vært på prøvespill for den engelske toppklubben Liverpool FC.


== Klubb ==


=== Kongsvinger ===
I 2009 rykket han opp til Tippeligaen med Kongsvinger IL Toppfotball.


=== Kristiansund ===
I 2014 signerte Månsson en ettårs kontrakt med Kristiansund BK.


== Referanser ==


== Eksterne lenker ==
(en) Conny Månsson – Transfermarkt 
(en) Conny Månsson – Soccerway 
(en) Conny Månsson – FBref 
KILs hjemmesider
Ragnar G. Koffeld

Ragnar G. Koffeld (født 24. mars 1986) er en norsk fotballspiller. Han debuterte for Kongsvingers A-lag i Adeccoligaen mot Stabæk 2. oktober 2005 da han kom inn som innbytter. Hans tvillingbror Eskil debuterte forøvrig i samme kamp da han ble byttet inn ni minutter etter Ragnar. Senere samme høst scoret han sitt første mål for Kongsvinger i Adeccoligaen – mot Alta.
Ragnar Koffeld har vært veldig plaget med skader, og spilte ikke fotball mellom juli 2006 og juni 2008.


== Referanser ==


== Eksterne lenker ==
www.kil.no
Skutskär

Skutskär er et tettsted som ligger i Uppsala län i landskapet Uppland i Sverige. Det er Älvkarleby kommunes administrasjonssenter. I 2010 hadde tettstedet 6 075 innbyggere, hvorav 5 767 i Älvkarleby kommune og 308 i Gävle kommune i Gästrikland.
Skutskär ligger ved Dalälven helt nord i Uppland, cirka 15 kilometer sørøst for Gävle.  


== Referanser ==


== Eksterne lenker ==
(en) Skutskär – kategori av bilder, video eller lyd på Commons
Amalthea

Amalthea kan vise til flere ting:

Amalthea (måne), en måne
Amalthea-affæren, et bombeattentat som skjedde i Malmö havn
Amalthea (plateselskap), et plateselskap
Amalthea (mytologi), en nymfe i gresk mytologi
Sysert (by)

Sysert (russisk: Сысерть) er en by i Sverdlovsk oblast i Russland. Byen ligger ved elva Sysert (ei bielv til Iset, i Obs nedslagsfelt), rundt 40 km sør-sørøst for Jekaterinburg. Innbyggertall: 22 152 (folketelling 2002), 22 462 (folketelling 1989).
Byen ble grunnlagt i enten 1732 eller 1773, og ble kalt Syserskij Zavod (russisk: Сысерский Завод) frem til 1932. Bystatus ble gitt i 1946.


== Referanser ==


== Eksterne lenker ==
(ru) Offisielt nettsted 
(en) Sysert – kategori av bilder, video eller lyd på Commons
Tierp kommune

Tierp kommune er en kommune i Uppsala län i landskapet Uppland i Sverige. Kommunens administrasjonssenter ligger i Tierp.
Kommunen er kjent for vallonbrukene, naturreservatet Florarna og en Atlas Copco-fabrikk. Inntil 2004 lå Pricks pepperkakebakeri her.
Tierp grenser til kommunene Gävle, Heby, Uppsala, Älvkarleby og Östhammar.


== Tettsteder ==
Tierp kommune har ni tettsteder. I tabellen oppgis antall innbyggere per 31. desember 2010.


== Internasjonalt ==
Tierp kommune har fem vennskapsbyer og to samarbeidsbyer


=== Vennskapsbyer ===
 Forssa, Finland
 Hauho, Finland
 Janakkala, Finland
 Nørre Djurs, Danmark
 Vågå, Norge


=== Samarbeidsbyer ===
 Sarajevo, Bosnia-Hercegovina (prosjekt)
 Valga, Estland (prosjekt)


== Bilder ==

		
		
		


== Referanser ==


== Eksterne lenker ==
Offisielt nettsted 
(en) Tierp Municipality – kategori av bilder, video eller lyd på Commons  (svensk)
Planke

Planke er et langt, smalt og flatt trestykke som er sagd, kløyvd eller kilt ut av en tømmerstokk på langs. En planke kan være grov skurlast eller høvellast, det vil si høvlet og justert til nøyaktige mål og plane flater etter tørking.


== Planke og bord ==

I norsk, og en del andre språk, har en tradisjonelt skilt mellom betegnelsene planke og bord. En planke er nokså tykk, minst 1,5 tommer, mens et bord er like bredt, men tynnere, helst ikke mer enn 1 tomme. Planke blir av andre definert som trevirke som er mellom 4 og 10 cm tykt og 25 cm bredt, atter andre oppgir at trestykket skal ha tverrsnitt fra 38 x 98 mm og oppover og være mer enn dobbelt så bredt som tykt. Det er derfor en flytende overgang mellom begrepene planke og bord. Tidligere var det også spesielbetegnelser på ulike plankestørrelser, som blant annet totoms og battens (skåret trelast som er 50–100 mm tykk og 150–200 mm bred). En planke er likevel alltid tynnere enn en bjelke. I dag blir imidlertid ordet bord i betydningen «tynn planke» som regel erstattet med ordet planke. I robåtbygging snakker man derimot nesten bare om bord og bordgang.
En bordplanke er for øvrig «tykk bordplate laget av planke».
På svensk brukes plank i dag helst om «frittstående trevegg eller tett gjerde av grove bord». På engelsk er plank oftest en teknisk betegnelse på kløyd, gjerne høvlet, trevirke i motsetning til board som blir sagd.


=== Etymologi (ordbakgrunn) ===
Ordet planke kommer fra det gammelnorske planka som er lånt fra tysk planke og fransk planche som igjen stammer fra det latinske planca, som også har gitt opphav til ordet plansje.


== Se også ==

Bakhon  - det ytterste stykket av trestokken som er blitt saget opp til plank og bord
Bord – avlangt, skåret og høvlet trestykke som er inntil 38 mm tykt og fra 75 mm bredt, altså trevirke som er tynnere enn planke
Bjelke – trevirke med tverrsnitt 125x175 mm og grovere, det vil si kraftigere enn planke
Trelast – bord, planker og andre materialer, både uhøvlet skurlast og høvlet og justert høvellast, som blir skåret eller sagd fra tømmerstokkene
Gå planken – straffemetode til sjøs
Plankeadel – trelastpatrisiat, overklasse fra 1700-tallet som tjente penger på investeringer i trelasthandel
Plankekjøring – å frakte planker, eller i overført betydning arbeid som er lett, men som kan være kjedelig eller ensformig
Plankebyen – historisk kallenavn på Fredrikstad
Plankegitar – elektrisk gitar uten resonanskasse
		
		


== Eksterne lenker ==
Søk på ordet «planke» i Søk etter planke i Bokmålsordboka og Nynorskordboka eller i Det Norske Akademis ordbok  

Oppslagsordet «Planke» i Ordbog over det danske sprog 1700-1950 (på dansk)
Oppslagsordet «Plank» i Nordisk familjebok fra 1915 (på svensk)
Knivsta kommune

Knivsta kommune er en kommune i Uppsala län i landskapet Uppland i Sverige. Kommunens administrasjonssenter ligger i Knivsta.
Morasteinen ligger i kommunen, og kommunevåpenet er inspirert av dette.


== Tettsteder ==
Knivsta kommune har to tettsteder. I tabellen oppgis antall innbyggere per 31. desember 2010.


== Referanser ==


== Eksterne lenker ==
(sv) Offisielt nettsted 
(en) Knivsta Municipality – kategori av bilder, video eller lyd på Commons  (svensk)
Heby kommune

Heby kommune er en kommune i Uppsala län i landskapet Uppland i Sverige. Kommunens administrasjonssenter ligger i Heby. Før 1. januar 2007 lå kommunen i Västmanlands län.
Dalälven utgjør kommunens nordgrense. Det er store skogområder og variert viltbestand i kommunen.


== Tettsteder ==
Heby kommune har sju tettsteder. I tabellen oppgis antall innbyggere per 31. desember 2010.


== Referanser ==


== Eksterne lenker ==
Offisielt nettsted 
(en) Heby Municipality – kategori av bilder, video eller lyd på Commons  (svensk)
Bordgang

Bordgang er en del av det ytre skallet av skroget i en trebåt, og går fra stevn til stevn (fra forrest til bakerst i båten).
I robåtbyggingen brukes få bordganger på hver side av båten, gjerne tre, fire eller fem.  Hver bordgang får derfor en svært særpreget utforming, helt forskjellig fra de andre bordgangene, og også hvert sitt navn.  En bordgang er som oftest delt om lag på midten, i en framdel og en bakdel.  Men bordene i bunnen av båten er gjerne delt i tre på lengden; de forreste og bakerste delene kalles ofte for halser.  Det er disse som noen ganger kan være hogde halser.  Også mange av de andre bordgangene i større robåter, over ca. 7,5 m lengde, kan være delt i tre på lengden.  
Det mest brukte bord-navnet, er rip eller ripbord, som er navnet på øverste bordet i robåten, og brukes nesten over hele landet.  Men nettopp ordet rip har på kysten øst for Jæren gått over til å bety «overkanten av båten», eller noen ganger også esingen i båten.
I stedet for ripbord, kalles noen steder i Hardanger det øverste bordet for «esingstø».
Bålsta

Bålsta er et tettsted som ligger i Uppsala län i landskapet Uppland i Sverige. Det er administrasjonssenter i Håbo kommune. I 2010 hadde tettstedet 14 147 innbyggere.Bålsta ligger ved E18, cirka 50 kilometer nordvest for Stockholm og 40 kilometer sør for Uppsala.
Av Håbo kommunes 19 000 innbyggere bor drøyt 14 500 i Bålsta; de fleste innflyttet etter 1970. En stor del av Bålstas arbeidstakere er pendlere, hovedsakelig til Stockholm og Uppsala, men også til Arlanda. Siden 2001 er Bålsta endestasjon for Stockholms pendeltågs linje 35 fra Stockholm.
I Bålsta finnes et mindre kjøpesenter. Det finnes også svømmehall, ishall, bowlinghall og friidrettsarena.

I 2002 bygde Lasse Åberg et museum i Bålsta, Åbergs museum. Det ligger på en gammel gård i nærheten av Väppeby gård. 
Bålsta er også kjent for sitt gode bibliotek. I 2006 ble biblioteket nominert til «Årets bibliotek» sammen med Luleå bibliotek og Nordiska Afrikainstitutets bibliotek. Vinner ble Nordiska Afrikainstitutets bibliotek. 


== Skolestrid ==
Bålsta er kjent for fra og med 1995 å ha drevet gjennom Skola 2000 i alle kommunens grunnskoler, noe som ble lagt merke til i hele skolesverige, og også utenlands. I 2003 var det bare to kommuner hvor avgangselevene hadde dårligere resultat (middelkarakter) enn i Håbo kommune. I 2004 fikk kommunen kraftig kritikk av Skolverket for blant annet mangler i skolenes «pedagogiske utforming». I 2005 og 2006 hadde avgangselevenes middelkarakter dog økt. På grunn av misnøye med skolen har mange foreldre de senere årene engasjert seg i en foreldreforening.


== Referanser ==
Lesozavodsk

Lesozavodsk (russisk: Лесозаво́дск) er en by i Primorskij kraj i Russland. Den ligger ved elva Ussuri (en bielv til Amur). Innbyggertall: 42 200 (estimat 2005), 42 185 (folketelling 2002).
Lesozavodsk fikk bystatus i 1938.


== Referanser ==


== Eksterne lenker ==
(en) Lesozavodsk – kategori av bilder, video eller lyd på Commons
Sim (by)

Sim (russisk: Сим) er en by i Tsjeljabinsk oblast i Russland. Den ligger ved bredden av elva Sim, 340 km vest for Tsjeljabinsk. Innbyggertall: 15 900 (estimat 2005), 16 377 (folketelling 2002), 20 164 (folketelling 1989).
Stedet ble grunnlagt i 1759 som Simskij Zavod (russisk:Си́мский Заво́д, lit. Sims fabrikk), en bosetning rundt et jernverk. Byen ble omdøpt Sim og gitt bystatus 13. november 1942.
Byen er fødestedet til Igor Kurtsjatov, en berømt sovjetisk/russisk fysiker.


== Referanser ==


== Eksterne lenker ==
Offisielt nettsted 
(en) Sim, Chelyabinsk Oblast – kategori av bilder, video eller lyd på Commons
After Forever

After Forever var et nederlandsk symfonisk progressiv metal-band. Bandet startet i 1995 med navnet Apocalypse.


== Medlemmer ==
Floor Jansen: sanger (sopran)
Sander Gommans: gitar, solo, sanger (growl)
Bas Maas: gitar, vokalist
Lando van Gils: synth
Luuk van Gerven: bass
Andre Borgman: trommer, solo, akustisk gitar


== Diskografi ==
Prison of Desire (2000)
Decipher (2001)
Invisible Circles (2004)
Remagine (2005)
After Forever (2007)


== Eksterne lenker ==
(en) Offisielt nettsted 
(en) After Forever – kategori av bilder, video eller lyd på Commons 
(en) After Forever på Discogs 
(en) After Forever på MusicBrainz 
(en) After Forever på Encyclopaedia Metallum 
(en) After Forever på Spotify 
(en) After Forever på Songkick 
(en) After Forever på Last.fm 
(en) After Forever på Genius — sangtekster 
(en) After Forever på AllMusic 
After Forever på Facebook 
After Forever på Myspace
Kaibakken

Kaibakken er Kristiansunds hovedgate, som fører fra kaiene og Piren opp til Kongens Plass og gatenettet i øvre del av Kirkelandet. Kaibakken har to kjørebaner i hver retning, og midtrabatt. 
Kaibakken er et sentralt element i byens gjenreisingsarkitektur. Kaibakken er en monumentalakse, som er rettet tvers over havnebassenget mot Nordsundbrua og fjellene i Tustna (nå Aure kommune) på andre siden av Talgsjøen. Monumentalakser var et yndet motiv for byplanleggere på 1800-tallet og første halvdel av 1900-tallet. 

Kristiansund ble bombet av tyske fly i april 1940 og hele det sentrale byområdet på Kirkelandet brant ned. Anledningen ble benyttet til å gjenreise sentrum med moderne funkisarkitektur og en bred oppfart, en gate som skulle forbinde kaiene med de øvre bydeler. Sentrale norske arkitekter deltok i arbeidet i Brente steders regulering under andre verdenskrig, og det var denne organisasjonen som også planla gatenett og struktur for bebyggelsen sentralt på Kirkelandet. Oppfarten ble gata kalt før den fikk navnet Kaibakken.
Som fondmotiv øverst i Kaibakken var det lenge meningen at den nye Kirkelandet kirke skulle reises. Denne løsningen ble forkastet, og kirken ble isteden bygd øverst i Øvreparken. Isteden kunne Nordmøre Sparebank få denne tomten med utsikt gjennom aksen, som man kan se på et av webkameraene i Kristiansund. 
Gjenreisingsarkitekturen som omgir Kaibakken ble valgt som Kristiansund kommunes tusenårssted. 


== Eksterne lenker ==
Høringsuttalelse fra Riksantikvaren til Kristiansund kommune 2008
Cecilie Hesselberg Løken

Cecilie Hesselberg Løken (f. 1970) er en norsk fløytist født i Askim.


== Kunstnerisk virke ==


=== Musiker ===
Hun studerte fløyte ved Norges musikkhøgskole og Royal Academy of Music i London. I 1994 debuterte hun som solist i Zürich med Mariss Jansons som dirigent. I 1993 vant hun Prinsesse Astrids musikkpris.Hun har hatt en profesjonell karriere som solofløytist siden hun var 21 år gammel og har vært ansatt som solofløytist i flere nordiske orkestre. Hun var fra 2007 til 2008 ansatt som solofløytist i Bergen Filharmoniske Orkester. Hun har også hatt kontrakter som solofløytist i Mahler Chamber Orchestra, Rotterdam Philharmonic Orchestra, Theatre Royal de la Monnaie og Kungliga Stockholm Filharmoniske Orkester. Cecilie Hesselberg Løken var solofløytist i Det Norske Kammerorkester i flere år. Fra 2009 spilte hun også med Valerij Gergievs World Orchestra of Peace. Etter 2015 har hun arbeidet som frilanser.Cecilie Hesselberg Løken har spilt på flere store scener, blant disse Concertgebouw (Amsterdam), Teatro Colón (Buenos Aires), Royal Albert Hall (London), Musikverein (Wien) og Carnegie Hall (New York).
I 2005 ble hun tildelt Statens treårige kunstnerstipend.


=== Pedagog ===
Ved siden av sitt virke som solist og orkestermusiker er hun en anerkjent pedagog; hun blir regnet for å være en av de ledende fløytepedagoger i Norden. Hun har undervist og forelest ved blant annet Kungliga Musikhögskolan i Stockholm, Göteborgs universitet og Norges musikkhøgskole. Hennes internasjonale masterclasses har vært besøkt av tallrike unge og fremadstormende fløytister.


=== Plateutgivelser ===
Hun har gitt ut flere solo-cd-er på forlaget Magic Flute, og ble tildelt Statens innkjøpsordning i 2004 for Dance of the elves med harpisten Sidsel Walstad.


== Referanser ==
Astrid Lindgrens Värld

Astrid Lindgrens Värld er en 130 000 kvadratmeter stor fornøyelsespark i Vimmerby i Sverige, som ble grunnlagt i 1981.
Utendørs er det bygget en temapark med miniatyrmiljøer hentet fra Astrid Lindgrens barnebøker og gjenskapt etter bokillustrasjonene for å gjøre det hele lett gjenkjennelig. Her får en også møte Pippi Langstrømpe, Emil i Lønneberget og mange andre av Astrid Lindgrens figurer.
Innendørs er det utstillingshaller med tema og tablåer hentet fra forfatterens liv, foruten leseprøver på alle de språk som Pippibøkene er utkommet på, et teater, en restaurant og en bok- og suvenirbutikk. Parken holder åpent fra mai til august, og ellers er Lekparken Astrid Lindgrens Värld åpen i helgene og i feriene. Siden 2002 har det vært vanlig å arrangere grønnsaks- og håndverksmarked i uke 43 og 44.
I løpet av sommersesongen spilles det daglig teater med sang, musikk og dans på scenen og mer improvisert omkring i parken. I tilslutning til parken ligger det også en campingplass med hytter for de besøkende.
Like i nærheten ligger også Astrid Lindgrens Näs med Astrid Lindgrens barndomshjem, og prestegården hvor hun var så ofte. I prestegårdens hage ble det i 2007 bygget et kultursenter.


== Astrid Lindgrens Värld-stipendet ==
Astrid Lindgrens Värld har siden 1991 delt ut Astrid Lindgrens Värld-stipendier til folk som på ulikt vis har utført arbeider i Astrid Lindgrens ånd. Premien er på SEK 30 000.  Tidigere prisvinnere er: 

Gunnel Linde (1987)
Ilon Wikland (1988)
Georg Riedel (1989)
Lars H. Gustafsson, barnelege (1995)
Björn Berg (1996)
Jörgen Lantz, skuespiller (1997)
Lennart Hellsing (1998)
Anders Grönros, filmregissör (1999)
John Hrons stiftelse (2000)
Tommy Isacsson, Per Jalminger og Rein Soowik, grunnleggerne av Astrid Lindgrens Värld  (2001)
Vår Teater, Stockholm (2002)
Barbro Lindgren (2003)
Hugo Lagercrantz, barnelege (2004)
Siv Widerberg (2005)
Glädjeverkstaden (2006)
SOS barnebyer (2007)
Kulturskolan i Vimmerby (2008)
Ulf Stark (2009)
Inger og Lasse Sandberg (2010)


== Eksterne lenker ==
(sv) Offisielt nettsted 
(en) Astrid Lindgrens värld – kategori av bilder, video eller lyd på Commons 
astridlindgren.se «Astrid Lindgrens Värld-stipendiet»
Noorderhaaks

Noorderhaaks (kalles også Razende Bol) er ei lita øy mellom Texel og Den Helder i Nederland. På innsida av øya ligger Vadehavet og på yttersida ligger Nordsjøen  Gjennomsnittlig areal er 4 km² ved flo sjø. Øya brukes til øvelser av den nederlandske marinen og det nederlandske flyvåpenet.


== Eksterne lenker ==
(en) Noorderhaaks – kategori av bilder, video eller lyd på Commons
Hylebu

Hylebu (700 moh.) er et fritidshus/hytteområde i Skafså som ligger i Tokke kommune. Det er gode turmuligheter både sommer og vinter med mange fiskevann.
Avatsjabukta

Avatsjabukta (russisk: Авачинская губа eller Авачинская бухта) er ei bukt i Stillehavet på sørøstkysten av Kamtsjatkahalvøya i Russland. Bukta er 24 km lang og 3 km bred på det smaleste punktet ved åpningen, med en maksimal dybde på 26 meter.
Elva Avatsja renner inn i bukta. Havnebyen Petropavlovsk-Kamtsjatskij og den lukkede byen Viljutsjinsk ligger langs breddene av bukta.
Cocheplassen

Cocheplassen er et boligområde i nærheten av Rugtvedtmyra ved Stathelle i Bamble kommune.
Boligområdet har ca. 180 boenheter og har bl.a. barnehage på området. Det er også en båtforening – Cocheplassen båtforening – på stedet med ca. 80 båtplasser. Boligfeltet ligger ca. 2 km fra Grenlandsbrua og E18.
Avatsja

Avatsja (russisk: Авача) er ei elv i den sørlige delen av Kamtsjatkahalvøya i Russland. Den munner ut i Avatsjabukta. Elva er 122 kilometer lang, og har et nedbørfelt på 5 090 km².Byen Jelizovo, som er vertsby for Petropavlovsk-Kamtsjatskijs internasjonale lufthavn, ligger ved Avatsja.


== Referanser ==
Grjazovets

Grjazovets (russisk: Гря́зовец) er en by i Vologda oblast i Russland. Den ligger 47 km sør for Vologda. Grjazovets fikk bystatus i 1780.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Gryazovets – kategori av bilder, video eller lyd på Commons
Brillekaiman

Brillekaimanen er et reptil i alligatorfamilien. Dens habitat er våtmarker og elver i Sør og Mellom-Amerika, og overlever både i salt og ferskvann. Navnet kommer av en beinete struktur mellom øynene som minner om briller.
Hannen blir gjennomsnittlig 2 til 2,5 meter lang, mens hunnen er mindre, vanligvis rundt 1,5 meter.


== Eksterne lenker ==
(en) Brillekaiman – oversikt og omtale av artene i WORMS-databasen 
(en) Brillekaiman i Encyclopedia of Life 
(en) Brillekaiman i Global Biodiversity Information Facility 
(en) Brillekaiman hos Fossilworks 
(en) Brillekaiman hos Reptile Database 
(en) Brillekaiman hos ITIS 
(en) Brillekaiman hos NCBI 
(en) Kategori:Caiman crocodilus – bilder, video eller lyd på Wikimedia Commons 
(en) Caiman crocodilus – galleri av bilder, video eller lyd på Wikimedia Commons 
Caiman crocodilus – detaljert informasjon på Wikispecies
Diamantskilpadde

Diamantskilpadden er en skilpadde som lever i sumper med brakkvann langs kysten av USA, fra Texas til Massachusetts. Navnet kommer av mønstret på skallet.
Hannen blir gjennomsnittlig 12-13 cm lang, mens hunnen er større, vanligvis 19-20 cm.


== Eksterne lenker ==
(en) diamantskilpadde – oversikt og omtale av artene i WORMS-databasen 
(en) diamantskilpadde i Global Biodiversity Information Facility 
(en) diamantskilpadde hos Fossilworks 
(en) diamantskilpadde hos Reptile Database 
(en) diamantskilpadde hos ITIS 
(en) diamantskilpadde hos NCBI 
(en) Kategori:Malaclemys terrapin – bilder, video eller lyd på Wikimedia Commons 
(en) Malaclemys terrapin – galleri av bilder, video eller lyd på Wikimedia Commons 
Malaclemys terrapin – detaljert informasjon på Wikispecies